Fjellmauredderkopp

Fjellmauredderkopp (Diastanillus pecuarius) er en av edderkoppene i gruppen mattevevere og dvergedderkopper (Linyphiidae). Den ble  registret første gang i Norge, høsten 2010, ved Dombås. Den lever i symbiose med maur og ble funnet i en tue med svart sauemaur Formica fusca''.

Utseende  
Fjellmauredderkopp er en liten edderkopp, i underkant av 2 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er lys brunlig og bredt oval, litt flat og forholdsvis liten. Bakkroppen er lysere på farge, hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er lyst brunlige.

Fjellmauredderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper